Rozsudok Všeobecného súdu z 24. septembra 2015 – Nemecko/Komisia
(vec T-557/13)1
(„EPUZF – Záručná sekcia – EPZF a EPFRV – Výdavky vylúčené z financovania – Výdavky uskutočnené v rámci európskeho režimu stanovenia kvót pre výrobu zemiakového škrobu – Právo na obranu“)
Jazyk konania: nemčina
Účastníci konania
Žalobkyňa: Nemecká spolková republika (v zastúpení: T. Henze a J. Möller. splnomocnení zástupcovia)
Žalovaná: Európska komisia (v zastúpení: B. Eggers a P. Rossi, splnomocnení zástupcovia)
Vedľajší účastník, ktorý v konaní podporuje žalobkyňu: Holandské kráľovstvo (v zastúpení: M.K. Bultermann, C.S. Schillemans a J. Langer, splnomocnení zástupcovia)
Predmet veci
Návrh na zrušenie vykonávacieho rozhodnutia Komisie 2013/433/EÚ z 13. augusta 2013, ktorým sa z financovania Európskou úniou vylučujú určité výdavky vynaložené členskými štátmi v rámci Záručnej sekcie Európskeho poľnohospodárskeho usmerňovacieho a záručného fondu (EPUZF), v rámci Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV) (Ú. v. EÚ L 219, s. 49) v rozsahu, v akom uplatňuje finančnú opravu na Spolkovú republiku Nemecko v rámci európskeho režimu stanovenia kvót pre výrobu zemiakového škrobu pre roky 2003 až 2005 v sume 6 192 951,34 euraVýrok rozsudkuVykonávacie rozhodnutie Komisie 2013/433/EÚ z 13. augusta 2013, ktorým sa z financovania Európskou úniou vylučujú určité výdavky vynaložené členskými štátmi v rámci Záručnej sekcie Európskeho poľnohospodárskeho usmerňovacieho a záručného fondu (EPUZF), v rámci Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV) sa zrušuje v rozsahu, v akom uplatňuje finančnú opravu na Spolkovú republiku Nemecko v rámci európskeho režimu stanovenia kvót pre výrobu zemiakového škrobu pre roky 2003 až 2005.Európska komisia je povinná nahradiť trovy konania.Holandské kráľovstvo znáša svoje vlastné trovy konania.
____________
1 Ú. v. EÚ C 9, 11.1.2014.